钦定古今图书集成/明伦汇编/氏族典/第582卷 > 耶律铸
## 钦定古今图书集成/明伦汇编/氏族典/第582卷 > 耶律铸

按《元史耶律楚材传》：“楚材子铸，字成仲，幼聪敏，善属
文，尤工骑射。楚材薨，嗣领中书省事，时年三十三。铸
上言宜疏禁网，遂采历代德政合于时宜者八十一
章以进。乙未，宪宗崩，阿里不哥叛，铸弃妻子，挺身自
朔方来归。世祖嘉其忠。中统二年，拜中书左丞相。至
元元年，加光禄大夫，奏定法令三十七章，吏民便之。”
十九年，复拜中书左丞相。二十年冬十月，坐不纳职
印，妄奏东平人聚谋为逆，间谍幕僚及党罪囚阿里
沙，遂罢免，仍没其家赀之半，徙居山后。二十二年卒，
年六十五。子十一人，希征，希勃，希亮，希宽，希素，希固，
希周，希光，希逸，淮东宣慰使，馀失其名。至顺元年，赠
懿宁王，谥文忠。